Цу тIе, Эда вист аца хилира. ХIокху кертахь цо даьккхинчу иттех шарахь тховса дуьххьара дитира цо КIеза ца хьостуш. Шегара бехк баьлча санна, цIога охьа а хецна, Эдина юххера дIаделира КIеза. ДогIа а, аьрцнийн гIов а тIеттIа чIагIлуш лаьттара. Сихделла декаш котам а дара. Сахила герга гIоьртинчух тера дара. Кешнаш долчу агIорхьа, эвлан йистехь, автомат елира. Жимма ла а доьгIна, кхин хIумма а ца хезча, чувахара Эда. Берашна кIелхьара мотт-гIайба йоцург, кхийолу хIума ерриг а дIахьарчийна яьллера Сепет.